Legal Document

Category: 3

Text:
118. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 189 της 29 / 31 Μαϊου 1995 (ΦΕΚ Α΄99) Συμπλήρωση και τροποποίηση διατάξεων του Π.Δ. 396/1989 «Οργανισμός της Γενικής Γραμματείας Βιομηχανίας» (Α΄172). ΄Εχοντας υπόψη: 1. Τις διατάξεις α. Των άρθρ. 24 παρ. 5 , 27 παρ. 3, όπως τροποποιήθηκε με το άρθρ. 8 παρ. 2 του Νομ. 2026/1992 (Α΄43) και 29Α του Νομ. 1558/85 «Κυβέρνηση και Κυβερνητικά όργανα» (Α΄137), όπως το άρθρ. 29Α προστέθηκε με το άρθρ. 27 του Νομ. 2081/92 (Α΄154). β. Του άρθρ. 78 παρ. 1 του Νομ. 1892/1990 «Για τον εκσυγχρονισμό και την ανάπτυξη και άλλες διατάξεις» (Α΄101). γ. Του άρθρ. 6 του Νομ. 2026 «Ρύθμιση θεμάτων οργάνωσης και προσωπικού της δημόσιας διοίκησης και άλλες διατάξεις» και του άρθρ. 30 παρ. 1 του Νομ. 2190/94 «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης» (Α΄28). δ. Το Π.Δ. 229/86 «Σύσταση και οργάνωση της Γενικής Γραμματείας Βιομηχανίας» (Α΄96) και Π.Δ. 396/89 «Οργανισμός της Γενικής Γραμματείας Βιομηχανίας» (Α΄172). ε. Το Π.Δ. 342/90 «Σύσταση γενικών διευθύνσεων στη Γενική Γραμματεία Βιομηχανίας» (Α΄135). στ. Του άρθρ. 2 παρ. 9 και 10 του Νομ. 2234/94 «Τροποποίηση και συμπλήρωση του Νομ. 1892/90 (Α΄142). ζ. Των με αριθμό Υ.Π. 122/14.7.1994 (Β΄550) και ΥΠ 175/17-11-1994 (Β΄871) αποφάσεων του Πρωθυπουργού «Ανάθεση αρμοδιοτήτων στον Αναπληρωτή Υπουργό Βιομηχανίας, Ενέργειας και Τεχνολογίας Χρήστο Ροκόφυλλο». 2. Το γεγονός ότι από τις διατάξεις του διατάγματος δεν προκαλείται δαπάνη σε βάρος του Κρατικού Προϋπολογισμού. 3. Την 216/1995 γνωμοδότηση του Συμβουλίου Επικρατείας με πρόταση των Υπουργών Προεδρίας της Κυβέρνησης, Οικονομικών και του Αναπληρωτή Υπουργού Βιομηχανίας, Ενέργειας και Τεχνολογίας, αποφασίζουμε: ΄Αρθρο 1 1. Στη Γενική Γραμματεία Βιομηχανίας συνιστώνται τα ακόλουθα αυτοτελή γραφεία: α) Αυτοτελές γραφείο διαχείρισης κοινοτικών προγραμμάτων β) Αυτοτελές γραφείο ειδικών λογαριασμών 2. Η διάρθρωση σε τμήματα των διευθύνσεων που συστήθηκαν στη Γενική Γραμματεία Βιομηχανίας με το άρθρ. 2 παρ. 9 του Νομ. 2234/94, η κατανομή των αρμοδιοτήτων αυτών και οι αρμοδιότητες των αυτοτελών γραφείων της προηγούμενης παραγράφου, ρυθμίζονται με τα άρθρ. 3, 4, 5 και 6 του παρόντος. 3. (Αντικαθίσταται το άρθρ. 2 του Π.Δ.396/1989 ανωτ. αριθ. 88). 4. (Καταργείται το άρθρ. 11 του Π.Δ. 396/1989 ανωτ. αριθ. 88). ΄Αρθρο 2 (Αντικαθίσταται το άρθρ. 2 του Π.Δ. 342/1990 ανωτ. αριθ. 93). ΄Αρθρο 3 Διεύθυνση Βιομηχανικής Χωροθεσίας  και Περιβάλλοντος Η Διεύθυνση Βιομηχανικής Χωροθεσίας και Περιβάλλοντος έχει αρμοδιότητα την περιβαλλοντική βιομηχανική πολιτική, τον καθορισμό χρήσεων γης, την εφαρμογή πολεοδομικών προδιαγραφών σύγχρονης βιομηχανικής υποδομής και την πολιτική αντιμετώπισης βιομηχανικών ατυχημάτων. Οι επί μέρους αρμοδιότητες της Δ/νσης κατανέμονται μεταξύ των τμημάτων της ως εξής: Α. Τμήμα Βιομηχανικών Χώρων και υποδομών α. Μεριμνά για τη λήψη νομοθετικών και διοικητικών μέτρων, σε συνεργασία με τα συναρμόδια Υπουργεία και Φορείς, που αφορούν την κάθε μορφής χωροθέτηση των βιομηχανιών και τη χρήση εκτάσεων για βιομηχανική δραστηριότητα. (Μετά τη σελ. 30,466) Σελ. 30,467 Τεύχος 1402 Σελ. 35 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 13.Α.α.117-118 β. Συμμετέχει στη διαδικασία κατάρτισης του Γενικού Πολεοδομικού Σχεδιασμού και προτείνει μέτρα για την εύρυθμη λειτουργία των βιομηχανικών εγκαταστάσεων και προωθεί προτάσεις που σχετίζονται με τη βελτίωση των υποδομών σε περιοχές με μεγάλη βιομηχανική συγκέντρωση και τη δημιουργία ειδικών βιομηχανικών κλαδικών ζωνών. γ. Μεριμνά μαζί με το Υπουργείο Περιβάλλοντος, Χωροταξίας και Δημοσίων έργων για τα μέτρα αντιμετωπίσεως γενικών και ειδικών προβλημάτων που προκύπτουν και σχετίζονται με τη βιομηχανία. δ. Καταγράφει τις υπάρχουσες ανάγκες, εντοπίζει τις προτεραιότητες και προωθεί κάθε απαραίτητο μέτρο (περιλαμβανομένων και των απαλλοτριώσεων) για την ίδρυση, οργάνωση και λειτουργία των βιομηχανικών περιοχών (ΒΙ. ΠΕ) βιομηχανικών πάρκων (ΒΙ. ΠΑ.) και βιοτεχνικών πάρκων (ΒΙΟ. ΠΑ.) και κάθε οργανωμένου χώρου υποδοχής βιομηχανικών δραστηριοτήτων, σε συνεργασία με τα συναρμόδια Υπουργεία και φορείς και ασχολείται με κάθε θέμα που αφορά την εξασφάλιση του αναγκαίου χώρου για τις προηγούμενες δραστηριότητες. ε. Μεριμνά για τη λήψη κάθε απαραίτητου μέτρου προς εξασφάλιση σύγχρονων υποδομών υψηλής στάθμης (βασικές υποδομές, επικοινωνίες, τηλεπικοινωνίες, δίκτυα κ.λ.π.) στους ανωτέρω βιομηχανικούς χώρους. στ. Καθοδηγεί τις λοιπές υπηρεσίες βιομηχανίας για την ορθή εφαρμογή της νομοθεσίας που αφορά τα παραπάνω θέματα και παρέχει τις αναγκαίες οδηγίες στις περιφερειακές υπηρεσίες. ζ. Επιμελείται την εκδίκαση των προσφυγών κατά πράξεων των περιφερειακών υπηρεσιών, που αφορούν αρμοδιότητες αυτού του τμήματος. Β. Τμήμα Προστασίας Περιβάλλοντος. α. Μεριμνά, σε συνεργασία με τα συναρμόδια Υπουργεία και φορείς, για τη λήψη νομοθετικών και διοικητικών μέτρων που αφορούν την προστασία του περιβάλλοντος από τη βιομηχανική δραστηριότητα. β. Αναλαμβάνει πρωτοβουλίες για την οικονομική αποτίμηση του κόστους περιορισμού της ρύπανσης και για την προώθηση υιοθέτησης από τις βιομηχανικές επιχειρήσεις της χρήσεως μορφών ενέργειας και παραγωγικών διαδικασιών ή της παραγωγής προϊόντων φιλικότερων προς το περιβάλλον. Αναλαμβάνει επίσης πρωτοβουλίες για την ενδεχόμενη μετεγκατάσταση ρυπογόνων  Σελ.  30,468 Τεύχος 1402 Σελ. 36 βιομηχανιών σε νέα βιομηχανικά συγκροτήματα με παράλληλο εκσυγχρονισμό της τεχνολογίας και λήψη μέτρων υποδομής για την αντιμετώπιση της ρύπανσης. γ. Προωθεί την υποδειγματική εφαρμογή των πρωτοβουλιών αυτών σε επιλεγμένους ρύπους και αντιπροσωπευτικές βιομηχανικές δραστηριότητες και προβαίνει στην περιβαλλοντική και οικονομική αποτίμηση της αποτελεσματικότητας του μέτρου. δ. Συμμετέχει σε συσκέψεις τόσο σε Ευρωπαϊκό όσο και σε διεθνές επίπεδο σχετικές με την προστασία του περιβάλλοντος σε συνδυασμό με την αναπτυξιακή και επενδυτική διαδικασία. ε. Εκφράζει την άποψη του Υπουργείου Βιομηχανίας, Ενέργειας και Τεχνολογίας σε θέματα προέγκρισης χωροθέτησης, εφ’ όσον αυτό ζητείται από το Υπουργείο Περιβάλλοντος, Χωροταξίας και Δημοσίων ΄Εργων. στ. Μελετά με το Υπουργείο Περιβάλλοντος, Χωροταξίας και Δημοσίων ΄Εργων και κάθε άλλο αρμόδιο φορέα την κατάταξη των δημόσιων κα ιδιωτικών έργων και δραστηριοτήτων σε κατηγορίες ανάλογα με τις επιπτώσεις τους στο περιβάλλον και την έγκριση των περιβαλλοντικών όρων, όταν τούτο απαιτείται κατά την κείμενη νομοθεσία (΄Εγκριση μελετών περιβαλλοντικών επιπτώσεων Μ.Π.Ε.Κ.Υ.Α. 69269/5387/1990 Β΄678). ζ. Συγκεντρώνει και αξιολογεί υφιστάμενες μελέτες για τα επίπεδα ρύπανσης από συγκεκριμένους ρύπους (CO, CO2, Nox, SO2, αστικά λύματα, βαρέα μέταλλα κ.λ.π.) και πηγές ρύπανσης (π.χ. Μηχανές εσωτερικής καύσεως αυτοκίνησης, καύσεις θέρμανσης, βιομηχανίες κ.λ.π.). Προβαίνει στον εντοπισμό κρίσιμων ρύπων, και των κυρίων δραστηριοτήτων από τις οποίες παράγονται και συμμετέχει στον καθορισμό των ορίων (standards) εκπομπών των ρύπων αυτών. 13.Α.α.118 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. η. Μεριμνά για την προώθηση της οικολογικής πιστοποίησης των βιομηχανικών προϊόντων και παραγωγικών διαδικασιών και την απονομή οικολογικού σήματος προϊόντων, συμμετέχει στις διαδικασίες οργάνωσης και απονομής οικολογικών βραβείων σε μεταποιητικές επιχειρήσεις για προϊόντα και παραγωγικές διαδικασίες, από κοινού με το αρμόδιο Τμήμα της Διεύθυνσης Βιομηχανικών Επενδύσεων. θ. Σε συνεργασία με τις συναρμόδιες υπηρεσίες μεριμνά για τη διαχείριση των επικίνδυνων και τοξικών αποβλήτων που προέρχονται από τη βιομηχανία, την ανάπτυξη καθαρών τεχνολογιών για την επεξεργασία των αποβλήτων, την επιλογή κατάλληλων τεχνικών για τη διάθεση των επικινδύνων ουσιών και την αξιοποίηση των αποβλήτων με ανακύκλωση, επαναχρησιμοποίηση ή ανάκτηση δευτερογενών πρώτων υλών ή την παραγωγή ενέργειας. ι. Διαμορφώνεται και εισηγείται μέτρα με κίνητρα και αντικίνητρα για την παραγωγική αναδιάρθρωση βιομηχανικών μονάδων στην κατεύθυνση των καθαρών τεχνολογιών. ια Παρακολουθεί τις διεθνείς θεσμικές και τεχνολογικές εξελίξεις σε θέματα αντιρρυπαντικής τεχνολογίας και συνεργάζεται με αντίστοιχους διεθνείς οργανισμούς και υπηρεσίες για την προώθηση των καθαρών τεχνολογιών. ιβ. Σε συνεργασία με τα συναρμόδια Υπουργεία και Υπηρεσίες συμμετέχει στην κατάρτιση και υλοποίηση προγραμμάτων ανάπλασης βεβαρυμένων περιβαλλοντικά περιοχών και προωθεί κάθε αναγκαίο μέτρο για την εξασφάλιση των προϋποθέσεων που θα βελτιώσουν τις συνθήκες λειτουργίας αλλά και την ανταγωνιστικότητα της βιομηχανίας στις περιοχές αυτές. ιγ. Σε συνεργασία με τις συναρμόδιες υπηρεσίες μεριμνά για την προώθηση και υλοποίηση προτάσεων που αφορούν: - ΄Ιδρυση οργανωμένων Βιομηχανικών χωρών (ΒΙΠΑ, ΒΙΟΠΑ, κ.λ.π.) - Διαχείριση Βιομηχανικών αποβλήτων - Μετεγκατάσταση Ρυπογόνων δραστηριοτήτων - Προώθηση καθαρών τεχνολογιών - Αξιοποίηση αποβλήτων με σκοπό την επανακύκλωση και επαναχρησιμοποίηση. Γ. Τμήμα ΄Εργων Βιομηχανικής Υποδομής α. Μελετά τις προτάσεις ή αναλαμβάνει πρωτοβουλίες με τους συναρμόδιους φορείς για την ανάγκη τεχνολογικών και οργανωτικών αλλαγών στην παραγωγική διαδικασία που θα κατοχυρώνουν τις ελάχιστες προδιαγραφές υγείας και ασφάλειας του εργασιακού περιβάλλοντος κατά τα κοινοτικά πρότυπα, και γενικότερα θα προάγουν την υγιεινή και ασφάλεια της εργασίας στη βιομηχανία. β. Μελετά τις προτάσεις ή αναλαμβάνει πρωτοβουλίες με τους συναρμόδιους φορείς για την προώθηση δράσεων των επιχειρήσεων που θα αποσκοπούν στην αντιμετώπιση Βιομηχανικών Ατυχημάτων Μεγάλης ΄Εκτασης (ΒΑΜΕ). γ. Αναλαμβάνει πρωτοβουλίες για την πληροφόρηση και ενημέρωση των ενδιαφερομένων φορέων, των εργαζομένων και των πολιτών εν γένει για θέματα βιομηχανικών ατυχημάτων και γενικότερα υγιεινής και ασφάλειας της εργασίας. ΄Αρθρο 4 Διεύθυνση Βιομηχανικών Επενδύσεων Η Δ/νση Βιομηχανικών Επενδύσεων είναι αρμόδια για την υλοποίηση των επενδύσεων των άρθρ. 23α και 23β του Νομ. 1892/90, τα οποία προστέθηκαν με το άρθρ. 2 του Νομ. 2234/1994 (Α΄142). Είναι επίσης αρμόδια για την εκπροσώπηση της Γενικής Γραμματείας Βιομηχανίας σε κάθε άλλο όργανο ή επιτροπή που προβλέπουν οι εν λόγω νόμοι, για τις υπόλοιπες κατηγορίες επενδύσεων. Μεριμνά, σε συνεργασία με άλλα υπουργεία ή φορείς για την προώθηση νέων μεγάλων επενδυτικών σχεδίων στον τομέα της βιομηχανίας. Μεριμνά για τη θεσμοθέτηση, διοργάνωση και ετήσια απονομή βραβείων ποιότητας, διαδικασιών παραγωγής και προϊόντος, καινοτομίας παραγωγής και προϊόντος, ευελιξίας μονάδων παραγωγής, οικολογικών προϊόντων και παραγωγικών διαδικασιών. Προωθεί την επεξεργασία και υλοποίηση μέτρων, σε συνεργασία με άλλα συναρμόδια υπουργεία και φορείς, για την ανασυγκρότηση περιοχών που πλήττονται από τη βιομηχανική παρακμή. Οι επί μέρους αρμοδιότητες της Δ/νσης κατανέμονται μεταξύ των τμημάτων της ως εξής: Α. Τμήμα Επενδύσεων  Πολυετών Επιχειρηματικών Σχεδίων (άρθρ. 23α Νομ. 1892/90) Το Τμήμα αυτό είναι αρμόδιο για : α. Την πληροφόρηση και την υποδοχή των επενδυτών και την παραλαβή των αιτήσεων των επιχειρήσεων για υπαγωγή στο άρθρ. 23α του Νομ. 1892/90. β. Τη μέριμνα για την αξιολόγηση των επενδυτικών προτάσεων και την υποβολή σχετικής εισήγησης στην Ειδική Γνωμοδοτική Επιτροπή. γ. Την εξασφάλιση κάθε απαραίτητης γραμματειακής και τεχνικής στήριξης στην Ειδική Γνωμοδοτική Επιτροπή. (Μετά τη σελ.  30,468) Σελ.  30,469 Τεύχος 1402 Σελ. 37 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 13.Α.α.118 δ. Την προετοιμασία και προώθηση των υπουργικών αποφάσεων υπαγωγής επενδυτικών προτάσεων στο άρθρ. 23α. Β. Τμήμα Επενδύσεων  Τεχνολογικού Εκσυγχρονισμού και παροχής  ποιότητας των Βιομηχανικών Επιχειρήσεων. Το Τμήμα αυτό είναι αρμόδιο για : α. Την πληροφόρηση και την υποδοχή των Επενδυτών και παραλαβή αιτήσεων των επιχειρήσεων για υπαγωγή στο άρθρ. 23β του Νομ. 1892/90. β. Τη μέριμνα για την αξιολόγηση των επενδυτικών προτάσεων και την υποβολή σχετικής εισήγησης στη Γνωμοδοτική Επιτροπή του άρθρ. 23β. γ. Την εξασφάλιση κάθε απαραίτητης γραμματειακής και τεχνικής στήριξης στη Γνωμοδοτική Επιτροπή. δ. Την προετοιμασία και προώθηση των υπουργικών αποφάσεων υπαγωγής επενδυτικών προτάσεων στο άρθρ. 23β. Γ. Τμήμα Ελέγχου πραγματοποίησης  των επενδύσεων και επιβολής κυρώσεων. Το Τμήμα αυτό είναι αρμόδιο για : α. Τη μέριμνα παρακολούθησης της υλοποίησης των επενδύσεων των άρθρ. 23α και 23β του Νομ. 1892/90 (Α΄101), καθώς και της πραγματοποίησης των προβλεπομένων ελέγχων.  β. Τη μέριμνα ολοκλήρωσης της διαδικασίας τμηματικής καταβολής της επιχορήγησης. γ. Τη μέριμνα αναστολής της καταβολής της επιχορήγησης ή της επιστροφής της, στις περιπτώσεις κατά τις οποίες αυτό είναι απαραίτητο σύμφωνα με τις διατάξεις του Νομ. 1892/90 και την έκδοση των αποφάσεων ολοκλήρωσης των επενδύσεων και έναρξης της παραγωγικής τους λειτουργίας. δ. Τη λειτουργία της επιτροπής ελέγχου πραγματοποίησης των Επενδύσεων των Βιομηχανιών και Βιοτεχνιών στην Περιοχή Α΄σύμφωνα με την παρ. 6 του άρθρ. 12 του Νομ. 1892/90. Δ. Τμήμα Προώθησης νέων επενδύσεων /  Βραβεία (Ποιότητας, Καινοτομίας, Ευελιξίας,  Οικολογίας) σε διακριθείσες επιχειρήσεις. Το τμήμα αυτό έχει τις εξής αρμοδιότητες: α. Μεριμνά σε συνεργασία με άλλα Υπουργεία ή Φορείς για την προώθηση νέων μεγάλων επενδύσεων στον τομέα της Βιομηχανίας. Σελ. 30,470 Τεύχος 1402 Σελ. 38 Ειδικότερα, μεριμνά για τη χορήγηση κάθε δυνατής βοήθειας στους επενδυτές, περιλαμβανομένης και της ενδεχόμενης επιδότησης τους από εθνικούς ή κοινοτικούς πόρους, σε περιπτώσεις κατά τις οποίες η αρωγή εκ μέρους του ΥΒΕΤ και του δημοσίου γενικότερα, μπορεί να συμβάλει στην υλοποίηση επενδύσεων χρήσιμων στην εθνική οικονομία και την απασχόληση. β. Μεριμνά για τη θεσμοθέτηση και την ετήσια διοργάνωση και απονομή από το ΥΒΕΤ βραβείων σε επιχειρήσεις που διακρίθηκαν στους εξής τομείς: Ποιότητα διαδικασιών παραγωγής – ποιότητα προϊόντων. Καινοτομία παραγωγικών διαδικασιών – καινοτομία προϊόντων. Ευελιξία μονάδων παραγωγής (Manufacturing flexibility). Εφαρμογή οικολογικά φιλικών μεθόδων παραγωγής – παραγωγή οικολογικών προϊόντων. Ε. Τμήμα Ανασυγκρότησης φθινουσών βιομηχανικών περιοχών. Το τμήμα αυτό έχει τις εξής αρμοδιότητες: α. Μεριμνά, σε συνεργασία με τα συναρμόδια Υπουργεία και Φορείς, για την επεξεργασία στρατηγικού σχεδιασμού με στόχο την ανασυγκρότηση περιοχών που πλήττονται από βιομηχανική παρακμή. 13.Α.α.118 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. β. Συμμετέχει στις διαδικασίες και εργασίες υλοποίησης κάθε μέτρου που στοχεύει στην ανασυγκρότηση φθινουσών περιοχών, και ιδίως μέτρων που έχουν σχέση με την ενίσχυση της μεταποιητικής δραστηριότητας στις περιοχές αυτές. γ. Συμμετέχει στις εργασίες αξιολόγησης των αποτελεσμάτων των παρεμβάσεων που έγιναν στα πλαίσια της πολιτικής για την ανασυγκρότηση φθινουσών περιοχών. ΄Αρθρο 5 Διεύθυνση Πολιτικής Ποιότητας Η Διεύθυνση Πολιτικής Ποιότητας είναι αρμόδια για την πολιτική ποιότητας της βιομηχανικής παραγωγής, την τυποποίηση, τη διαπίστευση και τη μετρολογία. Οι αρμοδιότητες της Δ/νσης είναι οι ακόλουθες κα κατανέμονται μεταξύ των τμημάτων ως εξής: Α. Τμήμα Πολιτικής Ποιότητας και Τυποποίησης Α. Ο προσδιορισμός των πολιτικών και οικονομικών κινήτρων για τη δημιουργία μιάς εθνικής πολιτικής σε θέματα ποιότητας προϊόντων, διεργασιών και υπηρεσιών. Ο καθορισμός συνολικής στρατηγικής για την ανάπτυξη και ενσωμάτωση διαδικασιών ποιότητας στις επιχειρήσεις. β. Ο εντοπισμός και προσδιορισμός των εθνικών αναγκών τυποποίησης, καθώς και των στόχων και προτεραιοτήτων στα θέματα αυτά. Η δραστηριοποίηση του Εθνικού Συμβουλίου Τυποποίησης (Νόμ. 372/1976, άρθρ. 5), (166/Α΄) και η παρακολούθηση του επιτελούμενου έργου του. γ. Η συνεργασία με αρμόδιους και συναρμόδιους φορείς και Υπηρεσίες για την προαγωγή της ποιότητας τόσο στην παραγωγή όσο και στην κατανάλωση. Η προώθηση και η ανάπτυξη «Συνείδησης Ποιότητας» στον ΄Ελληνα καταναλωτή μέσα από συνέδρια, ημερίδες, προβολή, μελέτες, έρευνες, εκπαιδευτικά προγράμματα κ.λ.π. δ. Η εκπροσώπηση του ΥΒΕΤ (όπου από τις κείμενες διατάξεις προβλέπεται), στα όργανα διοίκησης των φορέων, έργο των οποίων είναι η υποβοήθηση της ανάπτυξης της ποιότητας. Η συμμετοχή στις επιτροπές και στις ομάδες εργασίας ευρωπαϊκού ή διεθνούς επιπέδου που επεξεργάζονται θέματα πολιτικής ποιότητας και τυποποίησης σύμφωνα με τις συμβατικές υποχρεώσεις της χώρας π.χ. Hauts Fonctionnaires pour la Normalisation- Επιτροπές στελεχών για την τυποποίηση καθώς και Senior Officials Group, on Information Technology Standarization –Eπιτροπή στελεχών για την τυποποίηση στον τομέα της Πληροφορικής. ε. Η καταγραφή των υπαρχόντων εργαστηρίων ελέγχου και δοκιμών, η έρευνα των σχετικών αναγκών της βιομηχανίας και ο καθορισμός προτεραιοτήτων για την ενίσχυση ίδρυσης νέων ή την επέκταση υφισταμένων εργαστηρίων , με βάση τις ανάγκες αυτές. Β. Τμήμα διαπίστευσης φορέων και εργαστηρίων α. Η μέριμνα για τη συγκρότηση, τη λειτουργία και τη γραμματειακή υποστήριξη του Εθνικού Συμβουλίου Διαπίστευσης (ΕΣΥΔ) και των τεχνικών επιτροπών που λειτουργούν στα πλαίσια του ΕΣΥΔ. β. Η μέριμνα για την ορθή εφαρμογή των διαδικασιών που αφορούν το σύστημα διαπίστευσης καθώς και η έκδοση διοικητικών πράξεων που προβλέπονται από το Νόμο και αφορούν θέματα διαπίστευσης. γ. Η μέριμνα για έκδοση ή ανάκληση των πιστοποιητικών διαπίστευσης που χορηγεί το ΕΣΥΔ. δ. Η έκδοση κανονισμών και αποφάσεων που ρυθμίζουν τις διαδικασίες έκδοσης των πιστοποιητικών διαπίστευσης, οι προτεραιότητες του συστήματος διαπίστευσης καθώς και η εθνική πολιτική στον τομέα της διαπίστευσης. ε. Η γνωστοποίηση – κοινοποίηση των αναγνωρισμένων /εξουσιοδοτημένων φορέων στις αρμόδιες υπηρεσίες της Ευρωπαϊκής ΄Ενωσης για σκοπούς λειτουργίας αντιστοίχων διαδικασιών στα πλαίσια Κοινοτικής Νομοθεσίας. στ. Η τήρηση καταλόγου αρχείου με τους αντίστοιχους ευρωπαϊκούς ή διεθνείς αναγνωρισμένους φορείς και εργαστήρια που κοινοποιούνται από τις υπηρεσίες της Ευρωπαϊκής ΄Ενωσης. ζ. Η παραλαβή και η μέριμνα για την εξέταση των προσφυγών κατά των αποφάσεων του ΕΣΥΔ. η. Η συμμετοχή στις επιτροπές και στις ομάδες εργασίας ευρωπαϊκού ή διεθνούς επιπέδου που επεξεργάζονται θέματα διαπίστευσης και αμοιβαίας αναγνώρισης των πιστοποιητικών διαπίστευσης. θ. Η εκπροσώπηση της χώρας μας στα ευρωπαϊκά όργανα και fora για τη διαπίστευση. ι. Η γνωμοδότηση σε θέματα αναγνώρισης φορέων και εργαστηρίων που λειτουργούν στο σύστημα διασφάλισης ποιότητας. Γ. Τμήμα Μετρολογίας α. Η ευθύνη διαμόρφωσης και άσκησης εθνικής πολιτικής σε θέματα μετρολογίας. β. Η λήψη των αναγκαίων νομοθετικών, θεσμικών και κανονιστικών μέτρων για την προώθηση και ανάπτυξη ενιαίου εθνικού μετρολογικού συστήματος. (Μετά τη σελ.  30,470) Σελ. 30,471 Τεύχος 1402 Σελ. 39 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 13.Α.α.118 Η μέριμνα για την έκδοση των προβλεπομένων από τις ισχύουσες διατάξεις διαταγμάτων, κανονιστικών πράξεων, αποφάσεων κ.λ.π. που ρυθμίζουν τη λειτουργία του εθνικού μετρολογικού συστήματος όπως αυτό αναπτύσσεται στη χώρα μας. γ. Η συμμετοχή στις επιτροπές και στις ομάδες εργασίας ευρωπαϊκού ή διεθνούς επιπέδου που επεξεργάζονται θέματα μετρολογίας. δ. Η συνεργασία με αρμόδιους και συναρμόδιους φορείς και υπηρεσίες του δημόσιου και ευρύτερου δημόσιου τομέα για τον καθορισμό μετρολογικής πολιτικής και παροχής μετρολογικών υπηρεσιών. ε. Η παρακολούθηση της υλοποίησης και της λειτουργίας του εθνικού μετρολογικού συστήματος και τη εποπτεία του Εθνικού Ινστιτούτου Μετρολογίας ΕΙΜ. Δ. Τμήμα Επιτήρησης Αγοράς α. Η επιλογή και καθιέρωση των αναγκαίων τεχνικών κανονισμών και προτύπων που πρέπει υποχρεωτικά να εφαρμοστούν κατά την παραγωγή και διάθεση στην αγορά των βιομηχανικών προϊόντων και υπηρεσιών. β. Η συμμετοχή στις επιτροπές και στις ομάδες εργασίας ευρωπαϊκού ή διεθνούς επιπέδου που επεξεργάζονται θέματα ελέγχου αγοράς. Η επίκληση της προβλεπόμενης από τις διατάξεις της νομοθεσίας ρήτρα διασφάλισης και η επιβολή αναγκαίων μέτρων και προστίμων στους παραβάτες και υπότροπους των σχετικών αποφάσεων. γ. Ο καθορισμός των διαδικασιών δειγματοληπτικού ελέγχου σύμφωνα με τους ισχύοντες κανονισμούς και προδιαγραφές των βιομηχανικών προϊόντων για τη διενέργεια του ελέγχου αγοράς. δ. Ο συντονισμός των αρμόδιων και συναρμόδιων υπηρεσιών του δημόσιου τομέα στα θέματα ελέγχου αγοράς των βιομηχανικών προϊόντων και υπηρεσιών. ε. Η διατήρηση αρχείου πιστοποιητικών, σημάτων και σημάνσεων ΨΕ για προϊόντα και υπηρεσίες. Η προετοιμασία και προώθηση του απαραίτητου θεσμικού πλαισίου για τον έλεγχο της αγοράς που αφορά στην ποιότητα προϊόντων, διεργασιών, υπηρεσιών. Η σύσταση σώματος «Επιθεωρητών-Ελεγκτών», η σύνταξη σχετικού μητρώου και η τήρηση καταλόγου επιθεωρητών και ελεγκτών αρμοδίων για τον έλεγχο της αγοράς. στ. Η ευθύνη σύστασης, λειτουργίας και διαχείρισης των ειδικών λογαριασμών διαπίστευσης (Ε.Λ.Δ.) και ελέγχου αγοράς (Ε.Λ.Ε.Α.). Σελ. 30,472 Τεύχος 1402 Σελ. 40 ΄Αρθρο 6 Αυτοτελή Γραφεία Διαχείρισης  Κοινοτικών Προγραμμάτων  και Ειδικών Λογαριασμών. 1. Οι αρμοδιότητες του Αυτοτελούς Γραφείου Διαχείρισης Κοινοτικών Προγραμμάτων είναι οι εξής: α. Εισηγείται για τις διαδικασίες αξιολόγησης των προτάσεων που υποβάλλονται στο πλαίσιο των Κοινοτικών Προγραμμάτων που συντονίζει την εφαρμογή τους. β. Καταρτίζει τις υπουργικές αποφάσεις και τις αντίστοιχες συμβάσεις ανάθεσης των προς ένταξη έργων, σε συνεργασία με τις αρμόδιες Διευθύνσεις της ΓΓΒ. γ. Εισηγείται μέτρα και διαδικασίες για την παρακολούθηση της φυσικής και οικονομικής προόδου των προγραμμάτων, την παραλαβή, την αξιολόγηση και τη διάχυση των αποτελεσμάτων και, σε συνεργασία με τις αρμόδιες Διευθύνσεις, συντονίζει την εφαρμογή των διαδικασιών αυτών. δ. Συντάσσει τους χρηματοδοτικούς πίνακες, τις εκθέσεις προόδου του προγράμματος και καταρτίζει τους σχετικούς δείκτες παρακολούθησης. ε. Συνεργάζεται με τις αρμόδιες Υπηρεσίες του Υπουργείου Εθνικής Οικονομίας και της Επιτροπής της Ευρωπαϊκής ΄Ενωσης για την ταχύτερη και αρτιότερη εκτέλεση και αξιολόγηση των προγραμμάτων. ζ. Υποστηρίζει τη λειτουργία των Επιτροπών Παρακολούθησης των Προγραμμάτων. 13.Α.α.118 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 2. Οι αρμοδιότητες του Αυτοτελούς Γραφείου Ειδικών Λογαριασμών είναι οι εξής: α. Συνεργάζεται με τις αρμόδιες υπηρεσίες του Υπουργείου Εθνικής Οικονομίας και της Επιτροπής της Ευρωπαϊκής ΄Ενωσης για την έγκαιρη εκταμίευση των λογαριασμών από τις πηγές του. β. Καταρτίζει τις απαραίτητες αποφάσεις και διοικητικές πράξεις για την υλοποίηση των διαδικασιών εκταμίευσης. γ. Υποστηρίζει τη λειτουργία των Γραμματειών των Ειδικών Λογαριασμών και των οργάνων διοίκησης αυτών. ΄Αρθρο 7 Κατανομή θέσεων προσωπικού Οι συσταθείσες με τις διατάξεις του άρθρ. 2 παρ. 10 του Νομ. 2234/94 (Α΄142) θέσεις προσωπικού στη Γενική Γραμματεία Βιομηχανίας κατανέμονται σε κλάδους και ειδικότητες ως εξής: Δεκαπέντε (15) θέσεις μονίμου προσωπικού. α. Πέντε (5) θέσεις κλάδου ΠΕ Διοικητικού –Οικονομικού. β. Πέντε (5) θέσεις κλάδου ΠΕ Μηχανικών. γ. Δύο (2) θέσεις κλάδου ΠΕ Μεταφραστών διερμηνέων. δ. Τρεις (3) θέσεις κλάδου ΔΕ Προσωπικού Η/Υ. 2. Είκοσι (20) θέσεις ειδικού επιστημονικού προσωπικού με σχέση εργασίας ιδιωτικού δικαίου αορίστου χρόνου και ειδικότερα. α. Οκτω (8) θέσεις ειδικού επιστημονικού προσωπικού σε θέματα αξιολόγησης επενδύσεων, επιχειρηματικών σχεδίων ή διοίκησης επιχειρήσεων. β. Οκτώ (8) θέσεις ειδικού επιστημονικού προσωπικού σε θέματα χωροθεσίας, χωροταξίας, βιομηχανικών υποδομών, περιβάλλοντος. γ. Τέσσερις (4) θέσεις ειδικού επιστημονικού προσωπικού σε θέματα ποιότητας, πιστοποίησης, τυποποίησης και μετρολογίας. Τα προσόντα διορισμού στις θέσεις ειδικού επιστημονικού προσωπικού, ορίζονται από το άρθρ. 25 παρ. 2 του Νομ. 1943/91.